**San Xiao de Pradomao** é unha parroquia do concello ourensán de Parada de Sil na comarca da Terra de Caldelas. En 2007 tiña 43 habitantes (21 homes e 22 mulleres), un menos ca no ano 2000.

Segundo os datos publicados polo INE o día 1 de xaneiro de 2018, o número de habitantes en Pradomao (aldea) era doce, un menos que o ano anterior (2017).

Pola estrada máis curta desde Ourense a Pradomao, a distancia é de 41 km e a duración aproximada da viaxe é de 52 min.

Demografía
----------

Patrimonio
----------

### Encoro de Edrada

Vista sur do encoro de Edrada
O encoro de Edrada está situado na conca do río Mao. A súa construción comezou no ano 1975 e rematou en 1978, completando a rede de encoros.

A súa presa de gravidade ten unha altura de cimentación de 37 metros e unha lonxitude total de coroación de 345 metros que inundan 42,5 km2 de val que comprende os municipios de Montederramo e Parada de Sil. A súa capacidade é de 10,49 hectómetros cúbicos. Para a construción do encoro requiríronse 43000 metros cúbicos de formigón.

É unha presa reguladora que capta as augas de varios regatos como Edrada, Reconco, Rodicio e algún outro arroio.

Moi preto está o encoro de Leboreiro e río abaixo a pequena presa de Ivil.

A auga embalsada, a día 15 de abril de 2019, son 6 hectómetros cúbicos, o que supón un 52.86% da súa capacidade.

A mesma presa creouse para o paso de vehículos dun banco a outro e atópase na zona de Pradomao onde hai unha praia fluvial.

### Área recreativa de Pradomao

Àrea recreativa de Pradomao
Senda Romana de Pradomao
Aquí atópase a praia fluvial de Pradomao, no río Mao (afluente do Sil) no concello de Parada do Sil, na Ribeira Sacra.

Está situada á beira do encoro de Edrada, moi preto da aldea que leva o mesmo nome, e a catro quilómetros da aldea de Pradomao. A zona foi acondicionada para recibir bañistas. Está situada a 40 km da capital da provincia e para acceder a ela débese seguir a estrada OU-0604. 

Orientada cara ao sur, ten area branca e espazos para refrescarse á sombra. Esta praia é un lugar utilizado para comer, merendar e descansar.

Tamén é posible bañarse, xa que a temperatura da auga é moi agradable. Conta ademais cunha zona recreativa para que as familias poidan ir alí comer e pasar o día. 

Tamén hai espazos e rutas para camiñar. Pódese percorrer un camiño duns 4 quilómetros que pasa por Pradomao e pola súa calzada romana e chega á vila de Edrada. 

Para chegar alí é necesario tomar a estrada que parte de Vilariño Frío ao Salto do Mao onde, ao pasar polo pantano, á esquerda, hai un sinal que indica o acceso á área de lecer. Un sendeiro conecta directamente coa área e dirixe a unha ampla zona onde poder aparcar.

Lugares e parroquias
--------------------

### Lugares

| Lugares da parroquia de Pradomao no concello de Parada de Sil (Ourense) |  |
| --- | --- |
| Castiñeiras | Ivil | Pradomao | Verengo |

### Parroquias

| Galicia | Provincia de Ourense | Parroquias de Parada de Sil |  |
| --- | --- |
| Caxide (Santa Cristina) | Chandrexa (Santa María) | Forcas (San Mamede) | A Hedrada (Santiago) | Parada de Sil (Santa Mariña) | As Paradellas (Santa María) | Pradomao (San Xiao) | Sacardebois (San Martiño) | San Lourenzo de Barxacova (San Lourenzo) |

Notas
-----

1. 1 2  Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense.
2. ↑  "Instituto Nacional de Estadistica. (Spanish Statistical Office)". *www.ine.es*. Consultado o 2019-04-24.
3. ↑  "Inicio - Confederacion Hidrográfica del Miño-Sil". *www.chminosil.es*. Consultado o 2019-04-24.
4. ↑  "Galicia Máxica - Turismo y viajes de Galicia". *Galicia Máxica | Turismo de Galicia* (en castelán). Consultado o 2019-04-24.
5. ↑  "Pantano EDRADA , Embalse EDRADA , Presa EDRADA". *www.embalses.net*. Consultado o 2019-04-24.
6. ↑  "Bañarse en alguno de los tesoros de la provincia". 03/07/2017. Consultado o 16/04/2019.
7. ↑  "Concello de Parada do Sil". *www.paradadesil.es*. Consultado o 2019-04-24.
8. ↑  Sánchez, Marta (2013-02-28). "Playas fluviales en Orense". *Playas Calas - El paraíso te espera* (en castelán). Consultado o 2019-04-24.

Véxase tamén
------------

### Outros artigos

* Lugares de Parada de Sil

|  |  |
| --- | --- |
| Control de autoridades | 
* Wd: Q20543416
* código INE: 32057070000

 |